**1.ชื่อผลงาน** การเขียนภาพโดยใช้วัสดุทดแทน

**ชื่อผู้นำเสนอผลงาน** นายวีระศักดิ์ โมคศักดิ์

**โรงเรียน/หน่วยงาน** โรงเรียนหนองตาคงพิทยาคาร สังกัดสำนักงานเขตพื้นที่การศึกษามัธยมศึกษาเขต 17

**2. ความเป็นมาของผลงาน/สภาพทั่วไป**

เมื่อกล่าวถึงศิลปะแล้วหลายๆคนคิดว่าคงจะเป็นการขีดๆ เขียนๆ แล้วระบายสี แต่จริงๆแล้วนั้น ศิลปะมีอะไรมากกว่านั้น

มีองค์ความรู้ที่ซ่อนอยู่ในการเรียนรู้ศิลปะที่หลายๆคนถ้าไม่ได้สัมผัส ไม่ได้ศึกษาอย่างแท้จริง ก็จะไม่ลึกซึ้งซึ่งความหมายของ ศิลปะ

 แล้วในการเรียนวิชาทัศนศิลป์ ก็ยังมีหลักการทางทฤษฎีและหลักสูตรต่างๆมากมาย ที่เราสามารถนำมาใช้เพื่อสร้างเป็นองค์ความรู้พื้นฐานและสร้างความเข้าใจให้กับกลุ่มผู้เรียน เช่น ทฤษฎีการจัดองค์ประกอบศิลป์ ทฤษฎีจิตวิทยาการรับรู้ ทฤษฎีสุนทรียศาสตร์ ทฤษฎีสี ฯลฯ และยังหมายรวมถึงเทคนิคการใช้วัสดุ-อุปกรณ์ ชนิดต่างๆ เพื่อให้ผู้เรียนได้มีหลักคิด และสามารถประมวลความคิดนั้น เกิดเป็นความคิดรวบยอด อย่างกว้างๆ

 นอกจากทัศนศิลป์จะเป็นวิชาที่ให้ความรู้ทางด้านศิลปะแขนงหนึ่งแล้ว วิชาทัศนศิลป์นั้นยังช่วยในการส่งเสริมและพัฒนาทางด้านอารมณ์กับผู้เรียน ช่วยในเรื่องเด็กที่มีสมาธิสั้นได้ฝึกพัฒนาการ ทำให้เป็นคนละเอียดและใจเย็น ทำจิตใจให้สงบ บางที่บางครั้งก็เป็นที่ระบายความรู้สึก เป็นการแสดงออกที่ไร้ซึ่งกฎเกณฑ์ใดๆ และยังเป็นการใช้เวลาว่างให้เป็นประโยชน์

 ดังนั้นการเรียนรู้ในวิชาทัศนศิลป์ กลุ่มสาระการเรียนรู้ศิลปะของโรงเรียนหนองตาคงพิทยาคารนั้น มุ่งหวังให้นักเรียนเกิดจินตนาการ ความคิดสร้างสรรค์ ให้นักเรียนเกิดสมาธิและยังจะทำให้เรียนวิชาอื่นๆได้ดีขึ้นอีกด้วย รวมถึงเพื่อสร้างสรรค์ผลงานให้มีคุณค่า เกิดประโยชน์อีกทั้งนักเรียนยังรู้จักใช้เวลาว่างให้เกิดประโยชน์

**3.วัตถุประสงค์และเป้าหมายของการดำเนินงาน**

3.1 เพื่อให้เกิดความรู้ความเข้าใจในงานศิลปะมากขึ้น ว่าศิลปะนั้นสามารถสร้างสรรค์ขึ้นมาได้แม้จะไร้ซึ่งพู่กัน

3.2 เพื่อให้เกิดจินตนาการ ความคิดสร้างสรรค์และสามารถสร้างสรรค์ผลงานศิลปะที่มีคุณค่าออกมาได้

3.3 เพื่อเป็นการฝึกฝนทักษะการสร้างงานศิลปะ และเป็นการพัฒนาไหวพริบ และความอดทนอีกด้วย

**4. ขั้นตอนการดำเนินงาน**

4.1 คิดและออกแบบงานศิลปะที่ต้องการ โดยการจัดองค์ประกอบให้เหมาะสม

4.2 วางแผนการใช้เทคนิคต่างๆ บนชิ้นงานเพื่อให้เหมาะสมและดูไม่ขัดแย้งกัน

4.3 นำแบบที่ออกมาให้ครูช่วยดูและพิจารณา เพื่อชี้แนะแนวทางที่เหมาะสมและดีที่สุด

4.4 ก็ให้ร่างภาพอย่างคร่าวๆลงบนกระดาษ 100 ปอนด์ ที่ขึงด้วยกระดาษกาวบนกระดานรองเขียนแล้ว

4.5 เริ่มขั้นตอนการลงสีตามเทคนิคต่างๆที่ได้ออกแบบและวางแผนเอาไว้แล้ว

4.6 เก็บรายละเอียด และตรวจสอบความเรียบร้องของชิ้นงานอีกครั้ง

4.7 นำผลงานไปให้คุณครูศิลปะ วิจารณ์ เพื่อติ – ชม และนำไปปรับปรุงแก้ไขต่อไป

4.8 ทำชิ้นงานต่อไปด้วยขั้นตอนเดิม แต่นำการวิจารณ์ของคุณครูไปช่วยในการทำผลงานชิ้นต่อไปให้ดียิ่งขึ้น

**5. ผลการดำเนินงาน/ประโยชน์ที่ได้รับ**

5.1 ได้ ฝึกความคิดสร้างสรรค์ และเทคนิคใหม่ ตามวัสดุทดแทนที่เหมาะสม

5.2 สามารถนำไปศึกษาต่อได้ตามความถนัด และอาจจะเป็นอาชีพได้ในอนาคต

5.3 สามารถนำความรู้ความสามารถที่ฝึกฝนมาไปต่อยอดได้ เช่น แข่งขันประกวดวาดภาพในรายการต่างๆ

5.4 รู้จักใช้เวลาว่างให้เกิดประโยชน์ในทางสร้างสรรค์

**6. ปัจจัยความสำเร็จ**

 ผู้เรียนเกิดความสนใจในการพัฒนาทักษะใหม่ๆและวัสดุใหม่ๆที่ไม่คุ้ยเคย โดยมีการฝึกปฏิบัติและทดลองสร้างสรรค์งานศิลปะเข้ามากระตุ้นความสนใจ

 **7. บทเรียนที่ได้รับ**

ผู้เรียนได้ศึกษากระบวนการและวิธีการทำงานที่ถูกต้อง ศึกษาชิ้นงานที่สำเร็จของการสร้างสรรค์ผลงานและนำมาปรับปรุงแก้ไขในงานต่อๆไป

**8. การเผยแพร่/การได้รับการยอมรับ/รางวัลที่ได้รับ**

ประกาศนียบัตรต่างๆจากการเป็นผู้ฝึกซ้อมและพานักเรียนเข้าร่วมกิจกรรม การแข่งขัน “วาดภาพระบายสี” ในงานต่างๆ เช่น

 งานศิลปหัตถกรรมนักเรียน ครั้งที่ 65-68 ทั้งระดับเขต และระดับภาค , กิจกรรมที่หน่วยงานต่างๆจัดขึ้น ทั้งภาครัฐ และเอกชน